नामांकन के बाद जिग्नेश ने बीबीसी को दिए इंटरव्यू में कहा, मेवाणी संघर्ष का प्रतीक है. 22 साल की बीजेपी की तानाशाही और हमारे बीच टक्कर है. आम आदमी पार्टी के नेता और दिल्ली के मुख्यमंत्री ने ट्वीट कर मुझे शुभकामनाएं दी हैं. आम आदमी पार्टी ने घोषणा की है कि वह अपना उम्मीदवार मेरे ख़िलाफ़ खड़ा नहीं करेगी. बहुजन समाज पार्टी भी शायद अपना उम्मीदवार खड़ा न करे. कांग्रेस भी मेरे ख़िलाफ़ अपना उम्मीदवार नहीं खड़ा करेगी. बीजेपी को छोड़कर सभी पार्टी हमारा समर्थन कर सकती हैं. जनता हमारी दोस्त है. बता दें कि गुजरात में 9 और 14 दिसंबर को चुनाव होना है.